b'\n_START_ARTICLE_\nCharles Friedel\n_START_SECTION_\n\xc5\xbdivljenje\n_START_PARAGRAPH_\nMed letoma 1850-1852 je \xc5\xa1tudiral naravoslovje na Univerzi v Strasburgu. Po kraj\xc5\xa1i prekinitvi je \xc5\xa1tudij nadaljeval na Univerzi v Parizu. Od leta 1856 do 1870 je delal kot kustos mineralo\xc5\xa1ke zbirke v \xc3\x89cole de Mines. V tem \xc4\x8dasu je poglobil svoje znanje kemije pri Charlesu Adolphu Wurtzu v laboratoriju \xc3\x89cole de Medicine. Leta 1860 je spoznal ameri\xc5\xa1kega kemika Jamesa Masona Craftsa. Po doktoratu leta 1869 je bil leta 1871 imenovan za predavatelja na \xc3\x89cole Normale. Leta 1869 je sledilo imenovanje za profesorja mineralogije na Univerzi v Parizu. Leta 1884 je po smrti Charlesa Adolpha Wurtza postal profesor organske kemije._NEWLINE_Od leta 1889 je bil tudi predsednik komisije za reformo nomenklature organske kemije.'